**SYSMÄN KIRJASTON TILAVARAUKSET JA NÄYTTELYTILAT**

**Mistä voi varata tilan?**

**Puhelimitse 044 7134 530 tai sähköpostilla** **kirjasto@sysma.fi**

**Jos joudut perumaan varauksen kirjaston jo ollessa suljettu, ota yhteys RTK-palveluun puh. 029 029 5150. Varaaja vastaa tilavarauksen peruuntumisesta aiheutuneista kustannuksista.**

 **Varattavissa oleva kokoustila Ilola**

**Kokous- ja neuvottelutila ILOLA on sopiva noin 14 hengen tilaisuuksiin. Tila on varustettu isolla näytöllä, johon voi kytkeä oman tietokoneen.**

**Viereiseen PAPULA-tilaan (ei voi erikseen varata) mahtuu 10 henkeä. Tilassa on minikeittiö, varustuksena jääkaappi, veden- ja kahvinkeitin. Siirrettävä videotykki ja valkokangas myös saatavana, kysy asiakaspalvelusta. Tilavuokra on 12,40 €/tunti.**

**Tarjoilu**

**Papula -huoneessa on kahvin- ja vedenkeitin, mikrouuni ja jääkaappi käytettävissä. Kertun kammarissa lehtisalissa on kahvi/tee/kaakaoautomaatti.**

**NÄYTTELYTILAT, VITRIINIT JA NÄYTTELYSERMI**

**Haluatko esitellä omaa harrastustasi tai kokoelmaasi? Ripustettaville näyttelyille on tilaa eri puolilla kirjastoa. Kaksi lasivitriiniä ovat pienimuotoisiin esittelyihin. Sermiä voi varata pienille valokuva- yms. näyttelyille. Voit kysyä vapaita aikoja oman kokoelman esille tuomiseksi kirjastosta**

**puh. 044 7134 530 tai** **kirjasto@sysma.fi**

**Kirjastossa ei voi järjestää myyntinäyttelyitä, mutta paikallisia näyttelyitä voi mainostaa pääoven ilmoitustauluilla. Näyttelytilat eivät maksa mitään.**

 **Käyttösäännöt**

**Sysmän kirjastossa on varattava kokous- ja neuvottelutila Ilola. Tilaan mahtuu noin 14-20 henkilöä. Kokoushuone Ilolan käyttö on pääasiassa maksutonta eikä sitä voi varata voittoa tavoittelevaan toimintaan.**

**Tilan voivat varata yleistä ja yhteisöllistä hyötyä tavoittelevat yhdistykset ja järjestöt, lukupiirit, kansalaisopiston piirit, asukastoimikunnat, kunnan toimintayksiköt, taloyhtiöt, kirjaston yhteistyökumppanit ja muut ryhmät sekä yksityishenkilöt.
Yrityksiltä peritään tilavuokraa 12,40 euroa/tunti.
Tilassa ei voi järjestää tapahtumia, joista peritään pääsy- tai osallistumismaksua eikä tilaisuuden sisältö saa olla ristiriidassa Suomen lain kanssa tai hyvän tavan vastainen.**

**Varaaja on korvausvelvollinen, mikäli käyttäjät aiheuttavat vahinkoa kiinteistölle tai irtaimistolle. Vahingoista on ilmoitettava välittömästi kirjastolle.**

**Kirjaston tilojen käyttäjien tulee huomioida kirjaston yleiset järjestyssäännöt. Kirjaston asiakkaat ja heidän viihtyvyytensä tulee ottaa huomioon. Tilan varannut yhteyshenkilö tai ryhmän vetäjä vastaa ryhmästä ja järjestyksen säilymisestä ja ilmoittaa jos tilaisuus peruuntuu kirjaston jo ollessa suljettu RTK-palveluun puh. 029 029 5150.**

**Huonekalujen järjestelyyn, teknisten laitteiden valmisteluun ja siivoukseen kannattaa varata aikaa.**

**Tuolit ja pöydät on siirrettävä takaisin omille paikoilleen, mikäli niiden järjestystä on muutettu. Mikäli on järjestetty jotain tarjoilua, tulee siivota jälkensä. Tilan tulee olla siisti, järjestyksessä ja tyhjä varausajan päätyttyä.**

**Ovet on lukittava ja valot sammutettava.

(Päivitetty 17.2.2022)**